stanford-oval/wikipedia huggingface dataset:
Varaz-Bakur I

Varaz-Bakur I
Varaz-Bakur I (tai Aspacures II, georg. ვარაზ-ბაკურ I) oli Iberian (paikallisesti Kartlin eli itäisen Georgian) kuningas Khosroiani-dynastiasta noin vuosina 363–365.
Hänen nimensä Aspacures, jonka kirjasi muistiin samaan aikaan elänyt historioitsija Ammianus Marcellinus (XXVII 12. 16), on ilmeisesti latinisoitu versio myöhempien, varhaiskeskiaikaisten georgialaisten kronikoiden nimistä Varaz-Bakur tai Varaz-Bakar. Ammianuksen mukaan Varaz-Bakurista teki Iberian kuninkaan persialainen sassanidihallitsija Sapor II, kun hänen vanhempi veljensä Saurmag II oli syrjäytetty valtaistuimelta. Georgialaisen kronikoitsijan Leonti Mrovelin kuvaus hänestä "hurskaudettomana miehenä ja uskon vihaajana" on tässä mielessä merkittävä: tuohon aikaan se merkitsi zarathustralaisia sympatioita ja viittaa myös hänen Persiaa kannattavaan poliittiseen suuntautumiseensa. Leonti kertookin seuraavaksi, että hänestä tuli Persian vasalli.
Sami Elovaara

| Sami Elovaara> Henkilötiedot |
| --- | --- |
Koko nimi:  Sami Elovaara
Syntynyt: 28. toukokuuta 1973
Kansalaisuus:  Suomi
Nyrkkeilijä
Pituus:  179 cm
Painoluokka:  raskassarja
Kätisyys:  oikeakätinen
Ammattilaistilastot
Ottelut:  22
Voitot:  18
– tyrmäysvoitot:  11
Tappiot:  4
Ratkaisemattomat:  0
Ei tuomiota/ mitätöity:  0
Sami Elovaara (s. 28. toukokuuta 1973) on suomalainen raskaan sarjan ammattinyrkkeilijä.
Elovaara otteli amatööriurallaan 110 ottelua, joista voitti 88. Hän voitti amatöörien Suomen-mestaruuden vuonna 1993 ja GeeBee-turnauksen vuonna 1992. Ammattilaisena Elovaara on otellut 22 kertaa, joista voittanut 18 ja näistä 11 tyrmäyksellä.
Toistaiseksi viimeisessä ottelussaan 28.11.2008 Elovaara hävisi Juho Haapojalle teknisellä tyrmäyksellä 9. erässä. Ottelussa oli panoksena suomenmestaruus raskaassasarjassa.
Sami Elovaara on uransa jälkeen tuomittu Oulun käräjäoikeudessa huhtikuussa 2016 törkeästä huumausainerikoksesta ja dopingainerikoksesta kolmeksi ja puoleksi vuodeksi vankeuteen. Rovaniemen hovioikeus muutti rangaistuksen kahdeksi vuodeksi ehdollista vankeutta. Hovioikeus otti rangaistuksen pituuden määrittelyssä huomioon myös käräoikeuskäsittelyn pitkän kestoajan ja vähensi rangaistusta siitä syystä kuudella kuukaudella.
Telesina

Telesina (toiselta nimeltään Teresina) on korttipeli, jota pelataan ranskalaisella korttipakalla, 32 korttia ässästä seiskaan eikä jokereita. Ässä on suurin kortti (14) ja samalla pienin kortti (6). Telesinaa voi pelata yhdellä pakalla korkeintaan kuusi pelaajaa. Telesina muistuttaa viiden kortin avopokeria. Tämä pokeriversio on kotoisin Italian San Remosta, Telesinasta.
Käsien paremmuusjärjestys

Telesinassa käsien paremmuusjärjestys on hieman poikkeava muun muassa Texas Hold'emiin lähinnä värien paremmuusjärjestyksessä sekä täyskäden ollessa huonompi kuin väri. Poikkeavaa sököön on neljän värin ja neljän suoran puuttuminen. 

Ässää merkitään A:lla (eng. ace); kuningasta, kurkoa K:lla (eng. king); akkaa, kuningatarta, rouvaa Q:lla (eng. queen); jätkää, talonmiestä, sotilasta J:llä (eng. jack) ja kymppiä T:llä (eng. ten). Tavallisia numerokortteja merkitään numeroin.
Kädet ovat paremmuusjärjestyksessä huonoimmasta kädestä lähtien. 


Hai eli suurin kortti (eng. high card). Kädessäsi ei ole mitään paria, väriä tai suoraan, niin kätesi on hai, esimerkiksi akka-hai, joka tarkoittaa, että suurin korttisi on akka. Jos vastustajillasi on myös hai-käsi, isompi hai voittaa (ässä suurin, seuraavaksi kurko ja siitä alenevassa järjestyksessä). Jos teillä on samat hait, seuraavaksi isoin kortti ratkaisee, kunnes tulee eriävä kortti.
Pari, yksi pari (eng. pair). Kädessäsi on kaksi samaa korttia, mutta muut kortit eivät muodosta keskenään pareja eikä ole samoja kuin parin muodostaneet kortit. Jos vastustajallasi on myös pari kädessään, isompi pari voittaa. Jos vastustajallasi on sama pari kuin sinulla, ratkaisee käden voittaja kikkeri (eng. kicker) eli suurin kortti, joka ei muodosta pariasi. Jos kikkeri on sama kummallakin, niin toiseksi isoin kortti jne.
Kaksi paria (eng. two pairs). Kädessäsi on tällöin kaksi paria, eli 2x samaa numeroa edustava kortti eikä viides kortti ole yhteneväinen muiden neljän kortin kanssa. Tämä kortti on sinun kikkerisi. Jos vastustajallasi on myös kaksi paria, suurempi pari ratkaisee voiton, sen ollessa sama toisen parin suuruus ja lopulta kikkerisi suuruus.
Kolmoset, kolme samaa (eng. three of a kind). Kädessäsi on tällöin kolme saman numeroista korttia, eikä kaksi muuta ole joko yhteneviä kolmosien muodostamien kanssa tai eivät muodosta keskenään paria. Jos vastustajallasi on kolmoset, niin suuremmat kolmoset voittavat, kikkerillä ei ole kolmosissa enää väliä.
Suora (eng. straight). Kätesi muodostuu peräkkäisistä viidestä peräkkäisestä numerosta, niin että kaikki eivät ole samaa maata. Jos vastustajallasi suora, suoran korkein kortti ratkaisee voiton (ässä suurin, paitsi jos se on kutonen).
Täyskäsi (eng. full house, full hand). Kätesi muodostuu parista sekä kolmosista. Jos vastustajallasi on myös täyskäsi, suuremmat kolmoset voittavat.
Väri (eng. flush). Kätesi muodostuu korteista, jotka ovat samaa maata, mutta eivät muodosta suoraa. Jos kummallakin on väri, värin maa ratkaisee (alenevassa järjestyksessä: hertta, ruutu, risti, pata ), toisin kuin useimmissa pokeripeleissä.
Neloset, neljä samaa (eng. four of a kind). Kädessäsi on neljä numeroarvoltaan samanarvoisia kortteja. Jos vastustajallasi on myös neloset, suuremmat neloset voittavat.
Värisuora (eng. straight flush). Kädessäsi on tällöin siis kortit, jotka muodostavat sekä värin että suoran. Jos vastustajallasi on parempi värisuora kuin sinulla, Telesinassa pienempi värisuora (pata A, 7, 8, 9, T) voittaa isomman värisuoran (hertta 9, T, J, Q, K). Jos värisuorat ovat samat, maiden paremmuusjärjestys on sama kuin värissä.
Käsien paremmuusjärjestys > Esimerkkikäsiä

| 0 | 1 | 2 |
| --- | --- | --- |
| Hai-käsi | A♠  K♦  Q♠ 7♠ 9♣ | Ässä-hai |
| Pari | K♠  K♦ Q♥  A♣ 10♠ | Kuningas-pari ässä-kikkerillä |
| Kaksi paria |  7♥ 7♦  8♣ 8♠ Q♠ | Kaksi paria seiskoilla ja kaseilla sekä akka-kikkeri |
| Kolme samaa |  K♦ J♥ J♦  J♣ 8♣ | Kolme jätkää kuningas-kikkerillä |
| Suora | A♠ 7♠  8♦  9♣ T♣ | Suora kutosesta kymppiin. Ässä voi joko olla 6 tai 14 |
| Täyskäsi |  7♥ 7♦ T♥ T♦  T♠ | Täysi käsi seiskoilla ja kympeillä |
| Väri | A♠ J♠ T♠ 8♠ 7♠ | Ässä-väri pataa |
| Neljä samaa |  Q♥ Q♦  Q♠ Q♣ 7♣ | Neljä akkaa |
| Värisuora |  T♦ J♦ Q♦ K♦ A♦  | Värisuora ruutua kympistä ässään. Esimerkki vastaa kuningasvärisuoraa. |
Korttienjako ja Panostukset

Ennen jaettuja kortteja jokainen laittaa pottiin ennaltasovitun anten, alkupanoksen. Tämän jälkeen jakajasta (eng. button, dealer) jaetaan kortit myötäpäivään siten, että ensimmäinen kortti on piilossa muilta pelaajilta eli ns. hoolikortti (pimeäkortti, käsikortti) ja toinen kortti jaetaan näkyviin. Tämän jälkeen sovituista säännöistä riippuen suurimman kortin saanut (saman numeron kanssa värijärjestys, joka on sama kuin värissä) panostaa nk. pakkopanoksen (eng. Bring-in), joka on yleisesti joko kaksi tai kolme kertaa ante. Aina pakkopanosta ei ole, mutta panostuskierroksen aloittaa aina suurin kortti. Pakkopanoksen asettava voi myös laittaa enemmän pelimerkkejä tai rahaa pottiin kuin pelkän pakkopanoksen eli panostaa (eng. bet). Panostuskierroksen aloittaa aina suurin kortti. Muut pelaajat myötäpäivää kiertäen panoksen laittajasta joko voivat sököttää (eng. check) (mahdollista ensimmäisellä kierroksella, jos ei ole pakkopanostusta), jos kukaan ei ole ennen häntä panostanut. Jos joku pelaajista on ennen vuorossaolevaa panostanut, voi vuorossaoleva joko maksaa asetetun panoksen tai korotuksen (eng. call), korottaa (toinen suomennos nokittaa, eng. raise) tai luovuttaa (toinen suomennos kipata tai foldata, eng. fold). Sököttää ei voi, jos joku toinen on panostanut ennen vuorossaolevaa pelaajaa. Kun joko kaikki ovat sököttäneet tai joku on maksanut panostuksen, jaetaan seuraavat kortit kuvapuoli ylöspäin. Tämän jälkeen jälleen suurimman kortin saanut aloittaa panostuksen kierroksen joko panostamalla tai sököttämällä.

 Näin edetään kunnes kaikille on saatu viisi korttia käteen (yksi on kuvapuoli alaspäin ja loput ylöspäin) ja viimeinen panostuskierros on päättynyt. Tämän jälkeen jaetaan Vela-kortti, joka on yhteinen kaikille eli jokaiselle kuudes kortti. Jokainen pelaaja käyttää tätä parantaakseen kättänsä. Tämän jälkeen on vielä panostuskierros, jonka aloittaa viimeisimmällä panostuskierroksella aloittanut pelaaja. 
Jokainen pelaaja voi käyttää vain viittä korttiaan kättä tehdessään, eli ei ole olemassa käsiä kuten kolme paria tai kahdet kolmoset. 
Kun viimeinen panostuskierros on päättynyt, pelaajat paljastavat hoolikorttinsa ja katsotaan kenellä on paras käsi.
Limiitit

Telesinaa, kuten muitakin pokeripelejä, voidaan pelata erilaisilla limiiteillä eli panostusrajoilla (eng. limits), jotka määrävät kuinka paljon voidaan panostaa.
Potti-limiitti Potti-limiitti (eng. pot-limit) on Telesinan yleisin muoto, jossa voidaan panostaa vain sen verran kuinka paljon potissa on. Tällöin yleensä pakkopanostus on kaksi kertaa alkupanos. Jos pelaajia on kuusi, ante on 1 € ja pakkopanostus on 2 € voi pakkopanoksen panostava joko panostaa tuon vaaditun 2 € tai korottaa 2–6 €, korkeintaan potissa olevan rahamäärän verran.
Rajoitettu-limiitti Rajoitettu-limiitti (eng. fixed-limit) on Telesinasta toinen käytetty muoto, jossa voidaan panostaa vain sen verran kuinka paljon rajaksi on sovittu: yleinen on 2–4 kertaa ante eli sama kuin pakkopanostus. Jokainen pelaaja voi panostuksen jälkeen korottaa panoksen rajan määrämän summan, mutta ei vähempää tai enempää. Jos panostusta korotetaan kolme tai neljä kertaa potti tulee capatuksi eli sen jälkeen kukaan ei voi muuta kuin luovuttaa tai maksaa.
No-limiitti No-limiitti, limiititön (eng. no-limit) on Telesinasta harvinaisempi muoto. Limiittömässä pelissä ei ole mitään rajaa kuinka paljon voit panostaa tai korottaa eli voit hävitä kaikki rahasi yhdessä jaossa.
Telesina nykypäivänä

Telesina on kasvattanut suosiotaan huomattavasti Hold'emin suosion noustessa sekä pelien laajenemisessa Internetissä. Telesina on suosittu peli varsinkin Italiassa, mutta myös suomalaiset pelaavat mielellään tätä hyvin vauhdikasta ja riskialtista pokeriversiota. Suomessa harvemmin kasinoilla pelataan Telesinaa, mutta Internetissä pelaaminen on mahdollista ympäri vuorokauden.
Telesinan sukulaispelit

Americana on lähes samanlainen peli kuin Telesina, mutta vain ilman Vela-korttia. Telesina muistuttaa myös Sököä, mutta eroaa kuudella kortillaan sekä neljän suoran ja värin poistamisella.
Rankarumpu

| Rankarumpu Korpiklaani |
| --- | --- | --- |

Studioalbumin tiedot
 Julkaistu: 5. huhtikuuta 2024
 Tyylilaji: folk metal
 Kesto: 43.21
 Levy-yhtiö: Nuclear Blast
Listasijoitukset
  17. (albumilista)    4. (fyysinen albumilista)
Korpiklaanin muut julkaisut
| Jylhä 2021 | Rankarumpu 2024 |   |
Singlet albumilta Rankarumpu
 ”Saunaan” Julkaistu: 18. tammikuuta 2024  ”Aita” Julkaistu: 15. helmikuuta 2024  ”Oraakkelit” Julkaistu: 14. maaliskuuta 2024
Rankarumpu on lahtelaisen Korpiklaani-yhtyeen 5. huhtikuuta 2024 julkaistu 12:s studioalbumi..
Levyltä on ilmestynyt single ”Saunaan”.
Aita -kappaleesta on julkaistu Tuukka Temosen ohjaama video.
Viimeisimmistä levyistä poiketen kappaleiden sanoitukset on Kalmisto -kappaletta (sanoittanut Samuli Mikkonen) lukuun ottamatta kirjoittanut yhtyeen laulaja Jonne Järvelä. Järvelä vastaa myös suurimmasta osasta sävellyksiä.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Kotomaa | 3.10 |  |  |  |  |  |  |  |
| 2. | Tapa sen kun kerkeet | 2.26 |  |  |  |  |  |  |  |
| 3. | Aita | 3.47 |  |  |  |  |  |  |  |
| 4. | Saunaan | 3.18 |  |  |  |  |  |  |  |
| 5. | Mettään | 4.19 |  |  |  |  |  |  |  |
| 6. | Kalmisto | 4.22 |  |  |  |  |  |  |  |
| 7. | Rankarumpu | 2.43 |  |  |  |  |  |  |  |
| 8. | No perkele | 3.58 |  |  |  |  |  |  |  |
| 9. | Viikatelintu | 3.21 |  |  |  |  |  |  |  |
| 10. | Nouse | 3.23 |  |  |  |  |  |  |  |
| 11. | Oraakkelit | 3.12 |  |  |  |  |  |  |  |
| 12. | Harhainen höyhen | 5.16 |  |  |  |  |  |  |  |
|  |  | 43.21 |  |  |  |  |  |  |  |
Arvostelut

Desibeli.net:
Soundi:
Differdange

| Differdange Differdingen Déifferdeng |
| --- | --- |
 vaakuna
 Koordinaatit: 49°31′20″N, 5°53′30″E 
Valtio:  Luxemburg
Alue:  Luxemburgin alue
Kantoni:  Esch-sur-Alzette
Hallinto:  
 – Hallinnon tyyppi:  Kunta
 – Pormestari:  Roberto Traversini
Pinta-ala:  
 – Kokonaispinta-ala:  22,2 km²
Korkeus:  267 m
Väkiluku (2021)  (arvio):  27 869
 – Väestötiheys:  1 256 as./km²
 
 www.differdange.lu 
Infobox OKVirheellinen NIMI-arvo: 
Differdange (luxemb. Déifferdeng; saks. Differdingen) on kunta ja kaupunki Luxemburgissa. Kunnan pinta-ala on 22 neliökilometriä ja väkiluku vuoden 2021 arvioiden mukaan noin 27 900 asukasta, mikä tekee siitä Luxemburgin kolmanneksi suurimman asutuskeskittymän. Differdange on tärkeä teollisuuskaupunki, ja se sijaitsee lähellä Belgian ja Ranskan rajaa. Differdangen kuntaan kuuluu Differdangen kaupungin lisäksi Lasauvagen, Niederkornin ja Oberkornin kaupungit. Kaupungissa sijaitsee Miami Universityn haaraosasto; itse yliopisto sijaitsee Oxfordissa Ohion osavaltiossa Yhdysvalloissa.
Aiheesta muualla

Kuvia tai muita tiedostoja aiheesta Differdange Wikimedia Commonsissa
Kaupungin viralliset sivut (ranskaksi) (Arkistoitu – Internet Archive)
Luxemburgin alueen kunnat
Bertrange
Bettembourg
Bissen
Boevange-sur-Attert
Colmar-Berg
Contern
Differdange
Dippach
Dudelange
Esch-sur-Alzette
Fischbach
Frisange
Garnich
Heffingen
Hesperange
Hobscheid
Kayl
Käerjeng
Kehlen
Koerich
Kopstal
Larochette
Leudelange
Lintgen
Lorentzweiler
Luxemburg
Mamer
Mersch
Mondercange
Niederanven
Nommern
Pétange
Reckange-sur-Mess
Roeser
Rumelange
Sanem
Sandweiler
Schifflange
Schuttrange
Septfontaines
Steinfort
Steinsel
Strassen
Tuntange
Walferdange
Weiler-la-Tour
Peski, Lappa ja poliisit

| Peski, Lappa ja poliisit |
| --- | --- |
Ohjaaja:  Bror Berger
Käsikirjoittaja:  Bror Berger
Tuottaja:  Bror Berger
Pääosat:  Bror Berger   Harald Sandberg
Valmistustiedot
Valmistusmaa:  Suomi
Tuotantoyhtiö:  Berger Film
Ensi-ilta:  6. joulukuuta 1915
Kesto:  15 minuuttia
Alkuperäiskieli:  suomi
Budjetti:  ei tiedossa
Aiheesta muualla
IMDb 
Elonet
Infobox OKNimi-testi OK: 
Peski, Lappa ja poliisit on vuonna 1915 valmistunut suomalainen mykkä komediaelokuva, jonka on ohjannut oman käsikirjoituksensa pohjalta Bror Berger. Elokuva sai ensi-iltansa 6. joulukuuta 1915 Olympia-teatterissa Helsingissä.
Elokuva kertoo kahden jätkän päivästä. Elokuva on tuhoutunut, ja tarkempia tietoja juonesta ei ole säilynyt.
Näyttelijät

Bror Berger - Peski, jätkä
Harald Sandberg - Lappa, jätkä
Georg Grönroos - 1. poliisi
Jalo Lesche - 3. poliisi
Uno Lindroos
Ines Malmstedt
Radio Rex

| Radio Rex> Kuuluvuus | Radio Rex> paikallinen, internet |
| --- | --- |
Juuka: 103,3 MHz
Kitee: 102,2 MHz
Kontiolahti: 92,8 MHz
Lieksa: 92,0 MHz
Outokumpu: 101,7 MHz
Nurmes: 101,0 MHz
Mediatiedot
Omistaja:  Sanomalehti Karjalainen Oy /   PunaMusta Media
www.radiorex.fi/
Internet-lähetys
Radio Rex on Pohjois-Karjalassa toimiva paikallisradio, jonka omistaa Sanomalehti Karjalainen Oy. Paikallisuutiset Rexille toimittaa Sanomalehti Karjalainen.
Historiaa

Iskelmä Rex aloitti toimintansa vuonna 1988 nimellä Radio Jokinen. Aluksi asema kuului vain Joensuun alueella, mutta vuonna 1991 kuuluvuusalue laajeni Pohjois-Karjalan pohjoisosiin.. Aseman nimeksi vaihdettiin Radio Rex.
Vuonna 1995 lähetykset aloitettiin myös Kiteen alueella. Vuonna 2008 Rex liittyi osaksi Iskelmä-radioketjua, ja sai nimekseen Iskelmä Rex. Elokuussa 2018 Pohjois-Karjalan Kirjapainon tytäryhtiö Sanomalehti Karjalainen ilmoitti ostavansa kanavan omistaneen Najaros Oy:n radioliiketoiminnot.
Huhtikuussa 2020 Sanomalehti Karjalaisen ja Bauer Median yhteistyö päättyi, ja kanavan nimeksi tuli jälleen Radio Rex 17. huhtikuuta alkaen. Myös lähetykset siirtyivät kokonaan paikallisesti tuotetuiksi.
Kanavalla on kuultu selostuksia mm. Joensuun Mailan ja Kiteen Pallon Superpesis-otteluista.
Juontajat

Liina Mustonen
Aino Kyrö
Esa Pietarinen
Heikki Rasanen
Latte-art

Latte-artia

Latte-artilla (suom. maitokahvitaide) viitataan kuvioihin, joita baristat tekevät espressoon pohjautuvien juomien pinnalle. Kuviot tehdään pääosin kolmella eri menetelmällä tai niiden sekoituksella. Siitä järjestetään myös kilpailuja.
Olennaista ammattimaisessa latte-artissa on se, että siinä käytetään välineinä ainoastaan vaahdotuskannua, tikkuja ja mahdollisesti suklaakastikkeita tai siirappeja. Sen sijaan lusikoita tai kuviolevyjä ei ammattimaisessa latte-artissa käytetä. Mitä pienempi tarjoiluastia, sitä haastavampaa kuvion luominen juoman pintaan on. Latte-artia tehdään pääosin cappuccinon pinnalle, mutta erilaisia kuvioita nähdään myös muiden espressopohjaisten kahvijuomien, kuten latten ja espressojuomien, pinnalla. Näin saadaan ruskeaa ja valkoista käyttämällä tehtyä erilaisia kuvioita, joissa maito ja espresso sekoittuvat kauniisti.
Menetelmät

Ensimmäisellä menetelmällä kuviot tehdään kaatamalla espressoannoksen päälle erittäin pienikuplaista vaahdotettua maitoa tietyltä korkeudelta tietyssä kulmassa ja käyttämällä loppuvaiheessa ranneliikkeitä. Yleisimpiä kuvioita ovat erilaiset lehtikuviot yhdellä tai useammalla lehdykällä (ns. "rosetta") ja sydänkuviot yhdellä tai useammalla sydämellä.
Toisella menetelmällä kuvion alku tehdään ensimmäistä mukaillen siten, että juoman pinnalla näkyy osin maitoa, osin espressoa. Sitten barista kastaa tikun tms. välineen juoman pinnalla olevaan maitoon ja piirtää maidosta espresson päälle kuvion. Vastaavasti barista voi myös kastaa tikun juomassa olevaan espressoon ja piirtää espressosta kuvion maidon pinnalle.
Kolmannessa menetelmässä barista tekee kuvioita käyttäen tarvittaessa ranneliikettä kuvion pohjan muodostamiseen. Juoman pinnalle lisätään esim. suklaakastiketta tai värikästä maustesiirappia, ja barista kastaa tikun tms. välineen kastikkeeseen/siirappiin vetääkseen kastikkeesta/siirapista raitoja kahvin ja maidon päälle tehdäkseen niistä erilaisia ornamentteja tai vaikka tähtikuvioita.
Kaikissa kolmessa päämenetelmässä voidaan espressoannoksen päälle lisätä kaakaojauhetta, joka muodostaa juoman pinnalle kuvioita, kun kuppiin kaadetaan maitoa.
Kilpailut

Suomessa käydään vuosittain Latte Art -kilpailu, jonka voittaja edustaa Suomea kansainvälisessä kilpailussa, World Latte Art Championshipissä. Kilpailuissa ei kilpailla pelkästään juoman näyttävyydestä, vaan myös mm. maitovaahdon koostumuksesta sekä espresson ja sen pinnalla olevan vaahdon (creman) laadusta. Vuoden 2014 SCAE Finnish Chapterin järjestämän Latte Art -kilpailun voittaja oli Pauliina Nyrhinen Padolla-kahvilasta Turusta ja vuoden 2009 Latte Art -kilpailun voittaja on Mikko Haahti Café Art -kahvilasta Turusta. Hän oli mestari myös vuonna 2008, jolloin ko. kilpailu järjestettiin ensimmäistä kertaa.
Aiheesta muualla

Kuvia tai muita tiedostoja aiheesta Latte-art Wikimedia Commonsissa
Rebecca Lord

Rebecca Lord
Rebecca Lord (s. 16. helmikuuta 1973 Pariisi) on ranskalainen näyttelijä.
Lord tunnettiin alun alkaen yksinomaan pornoelokuvista. Hän on myöhemmin esiintynyt myös Caveh Zahedin ohjaamassa mainstream-elokuvassa I Am a Sex Addict (2005).
Lord nähtiin George Michaelin "Outside"-laulun videossa vuonna 1998. Hän on vieraillut muutamaan otteeseen The Howard Stern Show'ssa.
Vuonna 2013 Lord nimettiin AVN:n (Adult Video Newsin) kunniagalleriaan saavutuksistaan erotiikan alalla.
Aiheesta muualla

Rebecca Lord Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Yhdysvallat 
Henkilöt:  Elonet
Rickie Hyvärinen

| Rickie Hyvärinen> Henkilötiedot |
| --- | --- |
Syntynyt: 28. elokuuta 1980 (ikä 44) Hässelby, Ruotsi
Salibandyn pelaaja
Lempinimi:  Pizzabagaren
Pelipaikka:  hyökkääjä
Seura:   Caperio/Täby
Pelinumero:  27
Pituus:  188 cm
Paino:  90 kg
| Urheilijan ura> Junioriseurat |
| --- | --- | --- | --- |
1994–2001:  Hässelby/kälvesta
Seurat
| Vuodet | Seura | Ottelut (M+S=P) | Ottelut (M+S=P) |
| 2001–2004 2004–2005 2005–2006 2006– | Råsunda Haninge Caperio Råsunda Caperio/Täby |   22 (16+15=31) 93 (91+94=185) |   22 (16+15=31) 93 (91+94=185) |
Maajoukkue
| 2003– |  Suomi | 39 (45+28=73) | 39 (45+28=73) |
 Seurajoukkueuran tilastot kattavat vain kansalliset sarjat.
| Mitalit> Maa:   Suomi.Miesten salibandy.MM-kilpailut  | Mitalit> Maa:   Suomi.Miesten salibandy.MM-kilpailut  | Mitalit> Maa:   Suomi.Miesten salibandy.MM-kilpailut  | Maa:   Suomi> Miesten salibandy. |
| --- | --- | --- | --- |
|  Kultaa | Helsinki 2010 | Salibandy |  |
|  Kultaa | Praha 2008 | Salibandy |  |
Rickie Hyvärinen (s. 28. elokuuta 1980 Hässelby, Ruotsi) on suomalainen salibandyn pelaaja.
Ura

Hyvärinen aloitti uransa ruotsalaisseura Hässelby Hawksissa ja siirtyi sitten Råsunda IS:ään. Välillä hän pelasi puoli kautta Haningessa mutta palasi Råsundaan, josta sittemmin tuli nimenmuutoksen jälkeen Caperio/Täby. Kaudella 2006–2007 Hyvärinen oli Ruotsin liigan pistepörssissä neljäs ja pudotuspelien pistepörssissä toinen.
Hyvärinen on pelannut Suomen maajoukkueessa yksitoista maaottelua 11. marraskuuta 2008 mennessä. Joulukuussa 2008 hän kuului maailmanmestaruuden voittaneeseen joukkueeseen. Hän teki MM-turnauksen loppuottelussa yhden maalin ja antoi kolme maaliin johtanutta syöttöä, ottelun ratkaissut jatkoaikamaali mukaan lukien. Hänet palkittiin loppuottelun parhaana pelaajana.
Huhtikuussa 2010 Hyvärinen valittiin vuoden parhaaksi salibandypelaajaksi Ruotsissa. Puolestaan vuoden 2010 joulukuussa Hyvärinen valittiin maailman toiseksi parhaimmaksi pelaajaksi.
Morgan Stanley

| Morgan Stanley |
| --- | --- |

Yritysmuoto:  pörssiyhtiö
Osake:  NYSE: MS
ISIN:  US6174464486
Perustettu:  1935
Toimitusjohtaja:  John J. Mack
Kotipaikka:  New York, New York, Yhdysvallat
Toiminta-alue:  maailmanlaajuinen
Toimiala:  pankkitoiminta
Tuotteet:  rahoituspalvelut
Liikevaihto:   85,3 mrd. dollaria (2007)
Nettotulos:   3,2 miljardia dollaria (2007)päivitettävä
Henkilöstö:  yli 45 000 (3/2008)päivitettävä
Kotisivu:  www.morganstanley.com
Infobox OKVirheellinen NIMI-arvo: 
Morgan Stanley (NYSE: MS) on yhdysvaltalainen liikepankki, jonka pääkonttori on New Yorkissa. Sillä on myös paikallistoimistot Lontoossa ja Hongkongissa. Morgan Stanleyn pääkilpailija on Goldman Sachs, joka on Morgan Stanleyn ohella ainoa subprime-kriisistä selvinnyt Wall Streetin investointipankki, joka sekin muuttui liikepankiksi säilyäkseen elinkelpoisena.
Subprime-kriisi

Subprime-kriisin myötä Morgan Stanley ja Goldman Sachs ilmoittivat 22. syyskuuta 2008 luopuvansa investointipankki-statuksesta ja muuttuvansa liikepankeiksi. Morgan Stanley ja Goldman Sachs olivat viimeiset merkittävät itsenäiset yhdysvaltalaiset investointipankit. Investointipankkitoiminta perustui taattuun markkinarahoituksen saamiseen, jota ei enää katsota mahdolliseksi entisessä laajuudessa. Liikepankiksi muuttuvista pankeista tulee holdingyhtiöitä, ja niihin sovelletaan vastedes  tavallisia pankkeja koskevia, huomattavasti investointipankkeja tiukempia sääntöjä. Vastineeksi rahoitusvaihtoehdot monipuolistuvat ja esimerkiksi Yhdysvaltain keskuspankin hätälainoitus tulee niiden saataville. Liikepankkeina ne voivat myös ottaa vastaan yleisön talletuksia.
Subprime-kriisi > Tuloskunto hyvä

Subprime-kriisin pahimman vaiheen keskellä Morgan Stanley julkisti 17. syyskuuta 2008 tilivuoden kolmannen neljänneksen tuloksensa (1,43 miljardia dollaria) heikenneen vain 3 prosenttia vuotta aikaisemmasta. 
Osakekohtainen tulos oli 1,32 dollaria (1,38 dollaria 2007). Markkinaennusteet odottivat osakekohtaisen tuloksen olevan puolet pienempi.
Subprime-kriisi > Mitsubishi UFJ suuromistajaksi

22. syyskuuta 2008 japanilainen rahoitusjätti Mitsubishi UFJ Financial Group ilmoitti ostavansa Morgan Stanleysta 10-20 prosentin osuuden. 
Yrityksellä on tavoitteena saada kaupan yhteydessä oma edustajansa Morgan Stanleyn hallitukseen. Mitsubishi UFJ aikoo käyttää ostokseensa korkeintaan 900 miljardia jeniä (6 miljardia euroa). Lopulta se osti 21 prosentin osuuden.
Morgan Stanley Building, pääkonttori New Yorkin Broadwaylla